ຄວາມສໍາພັນ ສະຫະລັດ-ປາກິສຖານ ຕົກຕໍ່າລົງຢູ່ຈຸດຕໍ່າສຸດ (ເບິ່ງວີດີໂອ)
ບັດ​ນີ້ ປາ​ກິສຖານ​ກໍ​ກໍາລັງ​ສະ​ແຫວ​ງຫາທາງ ​ເສີມ​ຂະຫຍາ​ຍການ​ຄ້າ​ ​ ແລະ​ຄວາມ​ສໍາພັນ​ດ້ານ​ຄວາມ​ໝັ້ນຄົງ ​ກັບ​ອິຣ່ານ​ແລະ​ຈີນ ເພື່ອຊົດເຊີຍ.
ປັດຈຸບັນນີ້ ຄວາມສໍາພັນລະຫວ່າງສະຫະລັດແລະປາກິສຖານ ໄດ້ຕົກຕໍ່າລົງມາຢູ່ຈຸດຕໍ່າສຸດໃນຮອບຫລາຍສິບປີ ແລະເພື່ອຊົດເຊີຍການແຕກແຍກກັບສະຫະລັດນັ້ນ ປາກິສຖານໄດ້ເນັ້ນຍໍ້າຄືນໃໝ່ໃສ່ການຍື່ນມືໄປຫາຈີນແລະອີິຣ່ານ ໃນຖານະເປັນພາຄີໃໝ່ແທນສະຫະລັດ ແຕ່ຜູ້ສື່ຂ່າວວີໂອເອ William Ide ລາຍງານວ່າ ພວກນັກວິເຄາະທັງຫລາຍຍັງສົງໃສຢູ່ວ່າ ປະເທດທັງສອງ ກໍຄືຈີນ ແລະອິຣ່ານນັ້ນ ຈະສາມາດຫລີ້ນບົດບາດໄດ້ຫລາຍສໍ່າໃດ ໃນປາກິສຖານນັ້ນ ດາຣາມີລາຍລະອຽດ ມາສະເໜີທ່ານ ການບຸກເຂົ້າໂຈມຕີຂອງໜ່ວຍກ້າຕາຍຂອງສະຫະລັດ ທີ່ຢູ່ໃນປາກີສຖານເມື່ອຕົ້ນປີນີ້ ທີ່ໄດ້ສັງຫານນາຍ ໂອຊາມາ ບິນ ລາເດັນ ນັ້ນ ແມ່ນເປັນໄຊຊະນະອັນຍິ່ງໃຫຍ່ໃນສົງ ຄາມຕໍ່ຕ້ານພວກກໍ່ການຮ້າຍຂອງສ ຫະລັດ ແຕ່ມັນກັບໄດ້ເຮັດໃຫ້ຄວາມສໍາພັນຂອງ ສະຫະລັດກັບປາກີສຖານຖອຍຫລັງລົງ ຄວາມສໍາພັນຍິ່ງຊຸດໂຊມລົງໄປອີກເມື່ອເດືອນຜ່ານມາ ເວລາພົນເຮືອເອກ Mike Mullen ທີ່ກໍາລັງຈະພົ້ນຈາກຕໍາແໜ່ງນາຍທະຫານສູງສຸດຂອງສະຫະລັດໃນເວລານັ້ນ ໄດ້ກ່າວຫາພະແນກສືບລັບຂອງປາກີສຖານວ່າ ມີສ່ວນພົວພັນກັບພວກກໍ່ການກະບົດ ອີສລາມ ຢູ່ໃນອັຟການີສຖານ ແລະມາບັດນີ້ ປາກີສຖານກໍ ກໍາລັງສະແຫວງຫາທາງເສີມ ຂະຫຍາຍການຄ້າ ແລະຄວາມ ສໍາພັນດ້ານຄວາມໝັ້ນຄົງກັບ ອີຣ່ານແລະຈີນ ຊຶ່ງກໍ່ໃຫ້ເກີດ ມີຄໍາຖາມຂຶ້ນມາກ່ຽວກັບ ອະນາຄົດຂອງຄວາມສໍາພັນ ລະຫວ່າງສະຫະລັດແລະປາ ກີສຖານນັ້ນ ທ່ານ Alex Vatanka ປະຈໍາ ສະຖາບັນຕາເວັນອອກກາງ ໃນວໍຊິງຕັນ ກ່າວວ່າ ປາກີສຖານແລະອິຣ່ານ ຕ້ອງການຈະຍົກລະດັບການຄ້າຂຶ້ນເປັນ 10 ພັນລ້ານຕໍ່ປີ ແຕ່ ເພື່ອທີ່ຈະເຮັດເຊ່ນນັ້ນໄດ້ ປາກີສຖານຈະຕ້ອງໄດ້ປັບປຸງຖະໜົນຫົນທາງ ທາງລົດໄຟ ແລະການເຊື່ອມໂຍງທາງອາກາດໃຫ້ດີຂຶ້ນ ເສຍກ່ອນ ທ່ານ Alex Vatanka ເວົ້າວ່າ: ເວລານີ້ ປາກີສຖານແມ່ນຕ້ອງການພະລັງງານຫລາຍທີ່ສຸດ ໄຟຟ້າຢູ່ໃນປາກີສຖານແມ່ນ ມອດຢູ່ເລື້ອຍໆ ຊຶ່ງເປັນຄວາມເປັນຫ່ວງຢູ່ຕະຫລອດເວລາ ໃນກອງປະຊຸມຫລາຍໆບັ້ນ ເມື່ອໝໍ່ໆມານີ້ ພວກເຈົ້າໜ້າທີ່ອິຣ່ານແລະປາກີສຖານ ເຫັນພ້ອມກັນທີ່ຈະເລັ່ງລັດການກໍ່ ສ້າງທໍ່ສົ່ງແກສທໍາມະຊາດໃຫ້ສໍາເລັດໄວໆ ເຖິງແມ່ນມີການຄັດຄ້ານຈາກສະຫະລັດກໍຕາມ ແຕ່ໂຄງການນີ້ກໍຍັງປະເຊີນກັບບັນຫາທ້າທາຍທາງດ້ານຄວາມໝັ້ນຄົງປອດໄພຫລາຍຢ່າງຢູ່ ພຽງເດືອນຜ່ານມານີ້ເອງ ການໂຈມຕີບັ້ນນຶ່ງໃນ Baluchistan ໄດ້ສັງຫານພວກສະແຫວງ ບຸນຊາວມຸສລິມນິກາຍ Shi’ite 20 ກ່ວາຄົນທີ່ ພວມເດີນທາງໄປສະແຫວງບຸນທີ່ອິຣ່ານນັ້ນ ຄວາມໝັ້ນຄົງແລະສະຖຽນລະ ພາບໃນປາກີສຖານນັ້ນ ກໍເຮັດ ໃຫ້ຈີນມີຄວາມເປັນຫ່ວງຄືກັນ ໃນທ້າຍເດືອນແລ້ວນີ້ ທ່ານ Meng Jianzhu ລັດຖະມົນ ຕີຄວາມປອດໄພຂອງສາທາ ລະນະຊົນຈີນ ໄດ້ເດີນທາງ ໄປຍັງນະຄອນຫລວງອິສ ລາມາບັດ ເພື່ອປຶກສາຫາລື ຄວາມເປັນຫ່ວງຕ່າງໆຂອງ ຈີນ ກ່ຽວກັບພວກຫົວຮຸນ ແຮງອິສລາມ ທີ່ໃຊ້ປາກິສ ຖານເປັນຖານປະຕິບັດງານ ເພື່ອເຂົ້າໄປທໍາການໂຈມຕີ ຢູ່ໃນປະເທດຈີນນັ້ນ ທ່ານ Jonathan Pollack ປະຈໍາສະຖາບັນ Brookings ໃນວໍຊິງຕັນ ກ່າວວ່າ ທ່ານນາງ ລີຊ່າ ເຄີຕີສ ປະຈໍາມູນນິທິ Heritage Foundation ກ່າວວ່າຄວາມເປັນຫ່ວງ ຂອງຈີນກ່ຽວກັບສະຖຽນລະພາບຂອງປາກີສຖານນັ້ນ ແມ່ນຄ້າຍໆກັນຫລາຍ ກັບຂອງ ສະຫະລັດ ທ່ານນາງ ລີຊ່າ ເຄີຕີສ ເວົ້າວ່າ: ການຄ້າຂອງຈີນກັບອິນເດຍ ກໍເປັນສິ່ງນຶ່ງທີ່ຊີ້ບອກໃຫ້ຮູ້ວ່າ ຄວາມສໍາພັນດ້ານເສດຖະ ກິດລະຫວ່າງປາກີສຖານ ແລະຈີນນັ້ນ ຈະໄປໄດ້ໄກສໍ່າໃດ ທ່ານ Jonathan Pollack ເວົ້າວ່າ: ຢ່າງໃດກໍຕາມ ພວກນັກວິເຄາະກ່າວວ່າ ແຕ່ກໍປາກົດວ່າຍັງບໍ່ມີຮ່ອງຮອຍໃດໆວ່າ ຈີນ ຈະປະຖິ້ມປາກີສຖານ ສິ່ງທີ່ພວກເຂົາເຈົ້າຄາດວ່າຈະໄດ້ເຫັນນັ້ນ ກໍຄືການຊັ່ງຊາຕີລາຄາ ເບິ່ງຕື່ມອີກ ໂອກາດແລະຄວາມສ່ຽງຕ່າງໆ ທີ່ປາກິສຖານມີສະໜອງໃຫ້ນັ້ນ